ফ্যাক্টরি আইন অনুয‌ায়ী, প্রতিটি কারখানা এমনভাবে রক্ষণাবেক্ষণ করতে হবে যাতে সে‌টি পরিষ্কার-পরিচ্ছন্ন থাকে, সেখানে যেন আশপাশের নর্দমার পচা দুর্গন্ধ এবং সে‌টির পরিবেশ নোংরা করতে পারে এমন কোন বিরক্তিকর বস্ত্ত না থাকে। প্রতিটি কারখানায় ময়লা ও বর্জ্য নির্গমনের পথ থাকতে হবে, ধুলা ও ধোঁয়া পরিষ্কার করার ব্যবস্থা থাকতে হবে এবং সব ঘরে যথাযথ বায়ু চলাচলের ব্যবস্থা ও তাপমাত্রা রক্ষার ব্যবস্থা থাকা আবশ‌্যক।ফ্যোক্ট‌রি আইন সুনির্দিষ্টভাবে উল্লেখ করা হ‌য়ে‌ছে যে, কোম্পানির শ্রমিক-কর্মচারীদের নিরাপত্তার জন‌্য অাগুন লাগ‌লে সহজে কারখানা থেকে বের হওয়ার পথ এবং দুর্ঘটনাপ্রবণ কলকব্জার চারপাশে নিরাপত্তা বেষ্টনী থাকা আবশ্যক। কোন শ্রমিককে বিপজ্জনক কোন যন্ত্রের কাজ কর‌তে নিযুক্ত কর‌লে তাকে আ‌গে যথাযথ প্রশিক্ষণ প্রদান কর‌তে হ‌বে। ক্রেন, লিফট সহ অন্যান্য ভারি মালামাল উত্তোলনের যন্ত্র নিয়ন্ত্রণের কলকব্জা খুবই ভালভাবে নি‌র্মিত হওয়া আবশ‌্যক এবং এগুলো যেন সহজে অকেজো না হযয়ে যায় ও অথবা এগ‌ু‌লোর জন‌্য যেন কো‌নো দুর্ঘটনা না ঘ‌টে তা নি‌শ্চিত কর‌তে হ‌বে। অনুরূপভা‌বে, ফ্যাক্টরির মেঝে বা প্রাঙ্গণে খানাখন্দক থে‌কে যাতে কো‌নো দুর্ঘটনা না ঘ‌টে তাই সেগু‌লো‌কে সুচারুভ‌া‌বে আচ্ছাদিত ক‌রে রাখতে হবে। যে ক্ষে‌ত্রে প্রয়োজন সে‌ক্ষে‌ত্রে শ্রমিকদের চোখ রক্ষা কর‌তে কালো চশমা বা যথাযথভাবে তৈরি চোখের ঢাকনা সরবরাহ করতে হবে। প্রতিটি কারখানায় টয়লেট, গোসল এবং প্রাথমিক চিকিৎসার প্রয়োজনীয় সকল উপকরণ ও ঔষধপত্রে‌র সুব্যবস্থা থাকতে হবে। কেন্টিন, বিশ্রাম কক্ষ ও শিশুদের কক্ষগুলি পুঙ্খানুপুঙ্খভাবে রক্ষণাবেক্ষণ করতে হবে এবং কারখানায় সংখ্যা ৫০০ এর বেশি শ্রমিক বা কর্মচারী থাক‌লে সেগুলো‌তে য‌থেষ্ট প‌রিমাণ সমাজকল্যাণ কর্মকর্তা নিয়োগ দিতে হবে।

এ আইনে বলা হ‌য়ে‌ছে, যে একজন প্রাপ্তবয়স্ক শ্রমিককে সপ্তাহে ৪৮ ঘণ্টার চে‌য়ে বেশি সময় কাজে নি‌য়ো‌জিত ক‌রে রাখা যাবে না। বি‌শেষভাবে নির্দেশিত না হলে শ্রমিক-কর্মী‌দের সাপ্তাহিক ছুটির দিনে কাজে নিয়‌জিত রাখা যা‌বে না, কাজ থে‌কে অব‌্যাহ‌তি দি‌তে হ‌বে, ত‌বে বিকল্প ছুটির ব্যবস্থা রেখে বাৎসরিক বিভিন্ন ছুটিতে তা‌দের কাজ করানো যাবে। এ আইনে, দৈনিক কর্মঘণ্টা, বিশ্রাম বা খাবারের জন্য বিরতি, কাজের সময় বণ্টন, রাতের শিফট বা একাধিক শিফটে কাজ, অতিরিক্ত কর্মঘণ্টা কাজের জন্য বাড়তি মজুরি, একসঙ্গে একাধিক চাকরিতে নিয়োগের ওপর নিষেধাজ্ঞা, কাজের মেয়াদ সংক্রান্ত নোটিশ এবং প্রাপ্ত বয়স্ক শ্রমিকদের নিবন্ধনের বিষ‌য়ও বিস্তৃতভা‌বে ব‌র্ণিত র‌য়ে‌ছে। এছাড়াও এ আইনে কারখানায় কোন ধরনের কাজ বিপজ্জনক সে সম্পর্কেও ধারণা দেওয়া হ‌য়ে‌ছে এবং এবং বিশেষ কিছু দুর্ঘটনা, বিপজ্জনক পরিস্থিতি ও বেশকিছু রোগব্যাধি সম্পর্কে এ আইনানুযায়ী নোটিশ প্রদানের ‌নি‌র্দেশ আ‌ছে।
বয়স সংক্রান্ত
শাস্তি ও জ‌রিমানা
ইতিহাস
কারখানার প‌রি‌বেশ সংক্রান্ত নী‌তিমালা